2.12.2022
MT
Il-Ġurnal Uffiċjali tal-Unjoni Ewropea
L 311/173
(36)
Kif iddikjarat fil-Premessa 30, il-problema identifikata mill-awtoritajiet Franċiżi f’dan il-każ tinkludi l-ħtieġa urġenti li jitnaqqsu l-emissjonijiet ta’ gassijiet b’effett ta’ serra.
Fil-valutazzjoni tagħha dwar jekk il-Miżura hijiex iktar restrittiva milli meħtieġ biex tittaffa l-problema inkwistjoni, il-Kummissjoni se tara jekk il-Miżura hijiex kapaċi tilħaq l-objettiv, jiġifieri li tikkontribwixxi għat-tnaqqis tal-emissjonijiet ta’ gassijiet b’effett ta’ serra, u ma tmurx lil hinn minn dak li huwa meħtieġ sabiex dan jintlaħaq, filwaqt li tqis jekk modalitajiet oħra tat-trasport jipprovdux livelli xierqa ta’ servizz biex tiġi żgurata l-konnettività meħtieġa.
(37)
F’dan il-kuntest, l-impatti negattivi fuq iċ-ċittadini Ewropej u l-konnettività ta’ kwalunkwe restrizzjoni tad-drittijiet tat-traffiku jridu jiġu kkumpensati mid-disponibbiltà ta’ modalitajiet alternattivi tat-trasport affordabbli, konvenjenti u iktar sostenibbli.
(38)
Bħala rimarka preliminari, il-Kummissjoni tinnota li qed tiġi żviluppata varjetà ta’ għodod leġiżlattivi u mhux leġiżlattivi biex jgħinu u jħeġġu iktar lis-settur tat-trasport bl-ajru biex inaqqas b’mod sinifikanti l-emissjonijiet tas-CO2 tiegħu u jsir iktar sostenibbli.
Bħala parti mill-pakkett “Lesti għall-mira ta’ 55 %” tagħha, il-Kummissjoni ppreżentat proposta biex tirrevedi l-Iskema tal-UE għall-Iskambju ta’ Kwoti tal-Emissjonijiet (ETS) (14) biex issaħħaħ is-sinjal tal-prezz tal-karbonju, proposta biex tiġi riveduta d-Direttiva dwar it-Tassazzjoni fuq l-Enerġija (15) li tneħħi l-eżenzjoni obbligatorja fuq il-fjuwils tal-ġettijiet, kif ukoll proposta leġiżlattiva ġdida, ir-“ReFuelEU Aviation” (16).
Dik l-inizjattiva għandha l-għan li tiddekarbonizza s-settur tal-avjazzjoni billi tobbliga l-użu ta’ fjuwils tal-avjazzjoni sostenibbli (SAF) filwaqt li tiżgura suq tal-avjazzjoni li jiffunzjona tajjeb.
Il-proposti tal-Kummissjoni biex jiġu aġġornati l-leġiżlazzjoni dwar l-Ajru Uniku Ewropew u r-regoli dwar il-ġestjoni tat-traffiku tal-ajru (17) għandhom ukoll potenzjal kbir għall-modernizzazzjoni u għas-sostenibbiltà, u jgħinu biex jitnaqqsu l-ħruq eċċessiv tal-fjuwils u l-emissjonijiet tas-CO2 ikkawżati mill-ineffiċjenzi tat-titjiriet u mill-frammentazzjoni tal-ispazju tal-ajru.
Attwalment dawn il-proposti leġiżlattivi qed jiġu diskussi mill-koleġiżlaturi u għadhom mhumiex applikabbli.
Ladarba jkunu fis-seħħ, jenħtieġ li jikkontribwixxu b’mod effettiv għad-dekarbonizzazzjoni tas-settur tat-trasport bl-ajru sal-punt li l-Miżura inkwistjoni ma tibqax meħtieġa.
(39)
Minkejja dan, sabiex sadanittant tikkontribwixxi għat-tnaqqis tal-emissjonijiet ta’ gassijiet b’effett ta’ serra fis-settur tat-trasport bl-ajru, il-Kummissjoni tinnota li Franza għażlet li tillimita temporanjament l-eżerċitar tad-drittijiet tattraffiku għas-servizzi pubbliċi skedati domestiċi tat-trasport bl-ajru tal-passiġġieri li għalihom hemm diversi konnessjonijiet ferrovjarji diretti ta’ kuljum ta’ inqas minn sagħtejn u nofs bi frekwenzi suffiċjenti u b’ħinijiet adegwati.
(40)
Fir-rigward ta’ jekk modalitajiet oħra tat-trasport jipprovdux livelli xierqa ta’ servizz, il-Kummissjoni tinnota li l-Artikolu 1 tal-Abbozz Finali tad-Digriet jipprevedi sett iktar dettaljat ta’ rekwiżiti rilevanti u oġġettivi li jqisu l-kwalità tal-konnessjoni kemm għall-passiġġieri minn punt għal punt kif ukoll għal dawk b’konnessjoni.
Barra minn hekk, l-awtoritajiet kompetenti Franċiżi impenjaw ruħhom li jivvalutaw ex ante, qabel kull staġun ta’ skedar, jekk il-konnessjoni ferrovjarja toffrix jew le livell xieraq ta’ servizz fuq rotta partikolari (kif definit fl-Artikolu 1 talAbbozz Finali tad-Digriet), u minn hemm ’il quddiem li jinfurmaw kif xieraq lit-trasportaturi potenzjalment interessati dwar liema rotot jistgħu jkomplu jiġu moqdija.
Dan ifisser ukoll li rotta li ġiet ipprojbita tista’ potenzjalment terġa’ tiġi moqdija jekk il-kwalità tas-servizz ferrovjarju tinbidel u ma tibqax tissodisfa l-kundizzjonijiet ta’ livelli xierqa ta’ servizz, u b’hekk tinċentiva l-provvista ta’ servizzi ferrovjarji ta’ kwalità li joffru livelli xierqa ta’ servizz.
Il-Kummissjoni tqis li tali approċċ dinamiku li jqis l-iżvilupp futur tas-servizzi ferrovjarji jippromwovi l-multimodalità f’konformità mal-objettivi tal-Istrateġija għall-Mobbiltà u jkun ta’ benefiċċju għallkonnettività.
(41)
Fir-rigward tal-benefiċċju ambjentali tal-Miżura, l-awtoritajiet Franċiżi jiddikjaraw li “l-għeluq diġà effettiv tat-tliet rotot ta’ Orly-Bordeaux, Orly-Lyon u Orly-Nantes (18)iwassal għal tnaqqis kumplessiv ta’ 55 000 tunnellata ta’ emissjonijiet tas-CO2 mit-trasport tal-ajru” (19).
(14) (15) (16) (17) (18)
COM(2021) 552 final tal-14.7.2021.
COM(2021) 563 final tal-14.7.2021.
COM(2021) 561 final tal-14.7.2021.
COM(2020) 577 final u COM(2020) 579 final tat-22.9.2020.
Il-Kummissjoni tinnota li Air France kienet diġà ddeċidiet li twaqqaf l-operazzjonijiet tagħha f’dawn it-tliet rotot fl-2020, b’mod partikolari fil-kuntest tas-self u l-garanzija tal-gvern fuq is-self mogħti minn Franza.
Għalhekk, il-projbizzjoni ta’ dawk ir-rotot ma twassalx għal tnaqqis reali fl-emissjonijiet.
Madankollu, xorta waħda jistgħu jiġu ġġenerati benefiċċji ambjentali mhux kwantifikabbli peress li t-trasportaturi tal-ajru potenzjalment interessati li joperaw dawn ir-rotot mhux se jitħallew jagħmlu dan.
(19) Stimi tad-DGAC ibbażati fuq it-traffiku tal-2019.